Birmingham se skote en teikens klap – in Indië! | Netwerk24
26 Februarie 2020 08:21
Sanjeev Rajput was in 2018 een van Indië se suksesvolste skuts by die Statebondspele in Australië. Foto: Getty Images
Indië se sportowerhede het dié voorstel gemaak nadat dié land gedreig het om die Spele te boikot toe skiet van die program uitgesluit is, berig bbcsport.com.
Die uitvoerende raad van die Statebondspele-federasie het die voorstel goedgekeur.
Die nommers sal in Januarie 2022 aangebied word, met die Spele wat van 27 Julie tot 7 Augustus sal plaasvind.
Chandigarh en Birmingham sal apart georganiseer en gefinansier word, maar medaljes sal vir die algehele kompetisie tel.
Skiet is sedert 1966 by elke Spele aangebied, behalwe by een geleentheid.
Die organiseerders het egter verlede jaar aangekondig skiet en boogskiet sal nie deel van die program wees nie, want dit is opsionele sporte vir gasheerstede.
Indië het ’n puik en trotse rekord in skietkompetisies. Sy skuts het by 2018 se Statebondspele in die Goudkus 16 van sy 66 medaljes gewen en gesorg dat hy derde op die medaljelys eindig.
Indië het derhalwe gedreig om die sportbyeenkoms te boikot sou ’n ooreenkoms nié bereik kon word nie. – bbc.com
Meer oor: Indië | Birmingham | Statebondspele | Boikot | Skiet
Jong judoka skitter internasionaal
Statebond-flop bo Rio-Spele gestel